CELEX: 62018TA0243
Language: el
Date: 2020-12-16 00:00:00
Title: Υπόθεση T-243/18: Απόφαση του Γενικού Δικαστηρίου της 16ης Δεκεμβρίου 2020 — VW κατά Επιτροπής (Υπαλληλική υπόθεση – Υπάλληλοι – Επιζών σύζυγος – Σύνταξη επιζώντων – Άρθρα 18 και 20 του παραρτήματος VIII του ΚΥΚ – Προϋποθέσεις επιλεξιμότητας – Διάρκεια του γάμου – Ένσταση ελλείψεως νομιμότητας – Ίση μεταχείριση – Αρχή της αναλογικότητας)

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/32
            
         
      Απόφαση του Γενικού Δικαστηρίου της 16ης Δεκεμβρίου 2020 — VW κατά Επιτροπής
      (Υπόθεση T-243/18) (1)
      
      (Υπαλληλική υπόθεση - Υπάλληλοι - Επιζών σύζυγος - Σύνταξη επιζώντων - Άρθρα 18 και 20 του παραρτήματος VIII του ΚΥΚ - Προϋποθέσεις επιλεξιμότητας - Διάρκεια του γάμου - Ένσταση ελλείψεως νομιμότητας - Ίση μεταχείριση - Αρχή της αναλογικότητας)
      (2021/C 53/41)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: VW (εκπρόσωπος: N. de Montigny, δικηγόρος)
      
         Καθής: Ευρωπαϊκή Επιτροπή (εκπρόσωποι: B. Mongin και L. Vernier)
      
         Παρεμβαίνοντα υπέρ της καθής: Ευρωπαϊκό Κοινοβούλιο (εκπρόσωποι: D. Boytha και J. Steele), Συμβούλιο της Ευρωπαϊκής Ένωσης (εκπρόσωποι: M. Bauer και R. Meyer)
      
         Αντικείμενο
      
      Προσφυγή ασκηθείσα δυνάμει του άρθρου 270 ΣΛΕΕ με αίτημα την ακύρωση της αποφάσεως της Επιτροπής της 26ης Ιουνίου 2017, με την οποία απορρίφθηκε η αίτηση χορηγήσεως συντάξεως επιζώντων που υπέβαλε η προσφεύγουσα, και, καθόσον παρίσταται ανάγκη, την ακύρωση της αποφάσεως περί απορρίψεως της υποβληθείσας κατά της πρώτης αποφάσεως διοικητικής ενστάσεως της 19ης Ιανουαρίου 2018.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση της Ευρωπαϊκής Επιτροπής της 26ης Ιουνίου 2017 με την οποία απορρίφθηκε η αίτηση της VW για τη χορήγηση συντάξεως επιζώντων.
               
            
                  2)
               
               
                  Η Επιτροπή φέρει, πέραν των δικαστικών εξόδων της, τα έξοδα στα οποία υποβλήθηκε η VW.
               
            
                  3)
               
               
                  Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν έκαστο τα δικαστικά έξοδά του.
               
            
         (1)  EE C 231 της 2.7.2018.